你可能認為牛奶
加上所有嘅鈣同埋維生素 D
就係令到我哋嘅骨骼強壯同埋健康
多年來，呢個好消息令到賣出咗好多牛奶
但係呢個喺科學上並不準確
(音樂）
【Dr. Jen Gunter 身體護理】
如果我哋淨係睇往牛奶
我哋就睇唔到骨骼健康嘅大圖畫
咁樣不如我哋從頭講起
成人有 206 塊骨頭
構成骨骼系統嘅主要部分
佢哋係支撐身體，或者係保護器官嘅結構
其實佢哋仲做多好多嘢
佢哋同埋啲肌肉令到身體郁動
佢哋儲存重要嘅礦物質
產生荷爾蒙
而且仲幫我哋做血
好多人想像我哋啲骨頭
就好似 Halloween 嘅骷髏骨頭咁
但係呢個只係畀我哋單一維度嘅圖像
骨頭基本上有三層
喺外面有骨膜
堅韌嘅薄膜包住同埋保護啲骨頭
接住係厚厚一層密度高嘅骨頭
好多人都熟悉佢哋係白色、堅硬、同埋表面平滑
但係裏面有海綿形狀嘅骨頭或者係骨小梁
同埋充滿骨髓嘅核心
嗰度幹細胞可以做血
啲幹細胞經常分裂
大部分人知道
喺小孩同埋青少年啲骨頭會生長
我哋嘅骨質密度喺廿幾歲達到頂峰
好多人唔知道即管喺啲骨頭停止生長
我哋啲舊骨頭
係會畀新嘅骨頭代替
估計身體嘅骨骼
會喺十年完全替換
當我哋骨質達到頂峰嘅時候
失去嘅骨頭超過咗生長嘅骨頭
呢個喺最後會影響到我哋骨骼嘅完整性
同時降低咗我哋骨頭嘅數量同埋骨頭嘅質量
極端嘅情況就係有骨質疏鬆病
當骨質嘅流失超過咗新生長嘅骨質
再加上其他變化
呢個可以導致骨骼極之脆弱
即管係些微嘅碰撞
或者跌到，都能夠造成骨折
一個好有型嘅事實，就係骨骼儲存鈣
如果攝入量低，即係食得少咗
身體會喺骨骼度拎啲鈣出嚟
呢個都會令到骨質流失
所以我哋要從飲食度吸收足夠嘅鈣
去維持自己嘅骨骼
維他命 D 符合咗呢種想法
佢會幫助身體吸收鈣質
當我哋諗到鈣同維他命 D
好多人諗起一杯冰凍嘅牛奶
牛奶並唔係唯一吸收鈣質嘅好來源
人類係雜食動物，好有創造力嘅
我哋啲鈣，可以從好多方面得嚟
例如乳酪同芝士
仲有係綠色葉嘅蔬菜
好似菠菜同埋羽衣甘藍
十字花科蔬菜
好似白椰菜同埋紹菜
仲有係喺蛋白質，好似豆腐
果仁、豆類、雞蛋同魚嗰度得到
同添加咗到啲穀物同埋橙汁度都可以
奇亞籽亦可以有鈣
喺含有脂肪嘅魚裏面
維他命 D 都有好多
同時皮膚都可以從陽光嗰度製造
但係有啲人就可能需要食補充劑
另一種使到骨頭健康嘅就係運動
機械負荷同拉動肌肉
可刺激骨骼細胞生長
都能刺激骨骼嘅細胞
其實係所有令到骨骼有壓力嘅
都會令到骨骼生長
好似行路、緩步跑、跳舞同拍球運動
即使力量嘅訓練，好似舉重咁
刺激額外嘅鈣沉澱
同新嘅骨頭生長
另外更強嘅肌肉可以幫助身體平衡
乜嘢係髖骨骨折最好預防嘅方法呢？
答案係，更好嘅平衡，減少跌倒
如果你鍾意牛奶完全係冇問題
但係唔好忘記
骨骼嘅健康唔單止係牛奶咁簡單